Scenariu șoc pe scena politică, Dan Diaconescu va candida la alegerile europarlamentare. Vedeta de televiziune trimisă în judecată pentru sex cu minore va deschide lista partidului Alianța Românilor Digitali. Partidul care îl susține pe Diaconescu este fondat de Sorin Voinea, un apropiat al fostei vedete TV.
Alianța Românilor Digitali deschide lista la europarlamentare cu Dan Diaconescu. El nu are interdicție să candideze în Europa, doar în România!
"Vom fi surpriza alegerilor din 2024", a declarat Sorin Voinea.
Dan Diaconescu a fost condamnat la 5 ani și jumătate de închisoare cu executare pentru şantaj, în 2015. El a fost eliberat condiționat după aproape 3 ani.
Diaconescu are interdicție de a fi numit în funcții publice și de a-și exercita profesia de jurnalist. În prezent, el este trimis în judecată într-un alt dosar, sub acuzația de sex cu minore.
Dan Diaconescu a fost apropiat de George Simion, însă relația cu liderul AUR s-ar fi răcit. Omul de televiziune este unul dintre martorii de la căsătoria civilă a liderului AUR.